SET สัปดาห์นี้ “Sideways” จับตา “จีดีพี”Q3-ส่งออกไทย ชู BJC-SCGP-GPSC หุ้นเด่น
โนมูระฯ” ชี้ SET สัปดาห์นี้ “Sideways ” จับตา "จีดีพี" ไตรมาส 3/65 -ส่งออกไทย ชู BJC-SCGP-GPSC หุ้นเด่น
SET สัปดาห์นี้ “Sideways ” จับตา "จีดีพี" ไตรมาส 3/65 -ส่งออกไทย ชู BJC-SCGP-GPSC หุ้นเด่น
22 พ.ย. 2565

“ข่าวหุ้นธุรกิจออนไลน์” รวบรวมกลยุทธ์ลงทุนในสัปดาห์นี้ (21-25 พ.ย.65) จากบทวิเคราะห์บล.โนมูระ พัฒนสิน โดยระบุว่า สัปดาห์นี้ Weekly outlook: “Sideways” โดยมีแนวต้าน 1,635-1,647 จุด ส่วนแนวรับ 1,597-1,586 จุด โดย 23 พ.ย.นี้ ติดตามรายงาน PMI  เดือนพ.ย. 65 เบื้องต้น 1.สหรัฐฯ PMI ภาคผลิตตลาดคาด 50 vs prev. 50.4 PMI ภาคบริการตลาดคาด 55.5 vs prev. 54.7 และ 2) กลุ่ม EU สำหรับสหรัฐฯ PMI ภาคผลิตยังไม่มีคาดการณ์vs prev. 46.4 PMI ภาคบริการ ยังไม่มีคาดการณ์vs prev. 48.6
นอกจากนี้ 23 พ.ย. ติดตามยอดสั่งซื้อสินค้าคงทนเดือน ต.ค.65 ตลาดคาด 0.4% เทียบเดือนก่อนหน้า vs pev. 0.4% เทียบเดือนก่อนหน้า ยอดขายบ้านใหม่ ตลาดคาดลดลง 4.6% เทียบเดือนก่อนหน้า vs prev. ลดลง 10.9% เทียบเดือนก่อนหน้า
ขณะเดียวกันวันที่ 25 พ.ย. ติติดตามรายงานประชุม Fed เดือน พ.ย. ที่ผ่านมา และติดตามสถานการณ์ระบาด COVID จีน และแนวทางควบคุมที่เริ่มเห็นการลดความเข้มงวดอยู่บ้าง ก่อนจะถึง มี.ค. 23 ซึ่ง Nomura คาดเป็นจุดเริ่มผ่อนคลาย Zero COVID Strategy (ZCS) ลุ้นสร้าง Upside นักท่องเที่ยวปี 66 ที่ตลาดคาด
ขณะที่วันนี้(21 พ.ย.) ติดตาม GDP ไตรมาส 3/65 ของไทยโดยตลาดคาด 4.4% เทียบช่วงเดียวกันของปีก่อน เร่งขึ้นจากงวด ไตรมา 2/65 ที่ 2.5% เทียบช่วงเดียวกันของปีก่อน และ 23 พ.ย. ติดตามส่งออกเดือน ต.ค.65 ตลาดคาด 4.55% เทียบช่วงเดียวกันของปีก่อน prev. 7.8%
อีกทั้งประเด็นอื่นได้แก่ 1.ติดตามการออกมาตรกระตุ้นบริโภคของรัฐฯ ,2. ติดตามผลการวินิจฉัย กฎหมายลูกเลือกตั้ง พ.ร.ป.ว่าด้วยพรรคการเมืองวันที่ 23 พ.ย.65 และ 3. ท่าทีของรัฐบาลต่อการเริ่มกระบวนการเลือกตั้งใหม่ หลังเสร็จสิ้นภารกิจจัดประชุมเอเปค
กลยุทธ์การลงทุน : สัปดาห์นี้คาด SET จะ Sideways โดยหลังตลาดตอบรับภาพบวกเงินเฟ้อและนโยบายการเงินผ่านจุดเร่งมาระยะหนึ่ง จากนี้จะจับตาตัวเลขเศรษฐกิจของสหรัฐฯและยุโรป โดยตัวเลขหลักสัปดาห์จะอยู่ที่รายงาน PMI เบื้องต้น ภาพชะลอตัวลง คาดสร้างความผันวนต่อสินทรัพย์เสี่ยงได้
อย่างไรก็ตามเชื่อว่าในส่วน SET ผันผวนน้อยกว่า จากอานิสงส์เชิงบวกเศรษฐกิจในประเทศเห็นการฟื้นตัวชัดเจนในรายงาน GDP ไตรมาส 3/65 และลุ้นความต่อเนื่องลุ้นความคึกคักบริโภคปลายปีผสาน Upside แนวโน้มการทยอย Reopening ของจีน
โดยหุ้นเด่นมอง 1.หุ้นอิงกำลังซื้อในประเทศ (ERW, CENTEL, CRC, EKH, MAKRO, HMPRO, SNNP,BJC, CPALL, CRC 2) กลุ่ม Anti-Commodity (SCGP, TOA, GPSC, GULF) ส่วนกลุ่ม Consumer (BBL, SCB, KBANK, TIDLOR, ADVANC, INTUCH, TRUE,TLI)พื้นฐานมั่นคงและกลุ่ม High Growth (BE8, IIG, SINGER, JMT, ICHI, JMART) เน้นตั้งรับ
สำหรับหุ้นเด่นสัปดาห์นี้แนะนำ  BJC, SCGP, GPSC โดย BJC แนะนำราคาเป้าหมาย 41 บาท พร้อมรับประโยชน์การบริโภคฟื้นตัวและต้นทุนธุรกิจลดลง ส่วน SCGP แนะนำราคาเป้าหมาย 64 บาท: กำไรผ่านจุดต่ำสุด ลุ้น Upside จากกต้นทุนพลังงานปรับลงต่อ และ GPSC ราคาเป้าหมาย 84 บาท กำไรผ่านจุดต่ำสุด ลุ้น Upside จากฝั่งต้นทุน หนุนฟื้นตัวเด่นขึ้น